Orde do Mérito Civil (España)

A Orde do Mérito Civil é, xunto coa Real Orde de Isabel a Católica, unha das dúas ordes actualmente dependentes do Ministerio de Asuntos Exteriores de España. Concédese a cidadáns españois ou estranxeiros que realizaron méritos civís: servizos relevantes para o Estado, traballos extraordinarios etc. 

 Historia 
A Orde do Mérito Civil foi instituída polo rei Afonso XIII por real decreto do 25 de xuño de 1926, a proposta do entón presidente do Consello de Ministros, Miguel Primo de Rivera, publicándose o seu primeiro regulamento o 25 de maio de 1927. 

O goberno da Segunda República aboliu a devandita Orde mediante Decreto do 24 de xullo de 1931, restituíndose coas súas características anteriores, privilexios e antigüidade por Decreto do 7 de novembro de 1942. 

Os numerosos cambios experimentados dende esa data, tanto pola realidade social e política de España, como polo sistema xurídico-administrativo, aconsellaron a súa actualización, de xeito que, mediante o Real decreto do 6 de novembro de 1998, aprobouse o actual regulamento. 

No período comprendido entre 1979 e 2013 concedeuse en España a Orde do Mérito Civil a un total de 22 669 persoas.

 Regulamento actual 
O artigo 1 do Regulamento indica que a Orde do Mérito Civil está destinada a recompensar os méritos civís adquiridos por persoal dependente de calquera das Administracións Públicas incluídas no ámbito da Lei 30/92, ou por persoas alleas á Administración que presten ou teñan prestado servizos relevantes ao Estado, con traballo extraordinario, proveitosas iniciativas ou con constancia exemplar no cumprimento das súas funcións. 

O artigo 2 de dito Regulamento menciona que esta condecoración tamén se poderá conceder a persoas de nacionalidade estranxeira, sempre que prestasen servizos distinguidos a España ou unha colaboración notable en todas aquelas cuestións que resulten beneficiosas para ela. 

 Graos 
A Orde do Mérito Civil consta de sete graos: 

 90px Colar. Leva adxunto o tratamento de Excelencia ou Excelentísimo ou Excelentísima ou Excelentísimo Señor ou Excelentísima Señora. 
 90px Gran-Cruz. Leva adxunto o tratamento de Excelencia ou Excelentísimo ou Excelentísima ou Excelentísimo Señor ou Excelentísima Señora. 
 90px Encomenda de Número. Leva adxunto o tratamento de Ilustrísimo ou Ilustrísima ou Ilustrísimo Señor ou Ilustrísima Señora. 
 90px Encomenda. Leva adxunto o tratamento de Señoría ou Señor ou Señora. 
 90px Cruz de Oficial.
 90px Cruz.
 90px Cruz de Prata

O Colar é o de rango máis alto e a Gran Cruz é o segundo, polo que normalmente se concede a altos funcionarios da Administración, xenerais dos Exércitos e Garda Civil, ou a persoas españolas e estranxeiras relevantes, sendo necesaria a súa aprobación polo Consello de Ministros. 

 Insignias 
Insignias e Pasadores189px|center 215px|center215px|center215px|centerColarPlaca do ColarGran-Cruz Encomenda de Número247px|center85px|center85px|center85px|centerEncomendaCruz de OficialCruzCruz de Prata

 Retirada de distincións 
O agraciado con calquera das categorías que fose condenado pola comisión dun delito doloso ou pública e notoriamente realizase actos contrarios aos motivos determinantes para outorgar a distinción poderá, en virtude dun expediente iniciado de oficio ou por denuncia motivada, e coa intervención do fiscal da Real Orde, ser desposuído do título correspondente á distinción outorgada, decisión que corresponde a quen a concedeu. 

 Notas 

 Véxase tamén 

 Outros artigos 
 Ordes, condecoracións e medallas de España
 Ligazóns externas 
 Resumo histórico, insignias e regulación .

Categoría:Restauración borbónica en España
Categoría:Orde do Mérito Civil (España)